জগন্নাথ বিশ্ববিদ্যালয় কেন্দ্রীয় শিক্ষার্থী সংসদ

জগন্নাথ বিশ্ববিদ্যালয় কেন্দ্রীয় শিক্ষার্থী সংসদ (জকসু) যা ১৯৫৪-১৯৫৫ শিক্ষাবর্ষ অনুযায়ী জকসু হিসেবে পরিচিত। জগন্নাথ কলেজ ২০০৫ সালে বিশ্ববিদ্যালয় রূপান্তরিত হয়। যার গঠিত 'জগন্নাথ বিশ্ববিদ্যালয় আইন-২০০৫' এ ছাত্রসংসদের অধ্যাদেশটি যুক্ত হয়নি। ২০২৫ সালে শিক্ষার্থীদের আন্দোলনের প্রেক্ষিতে বিশ্ববিদ্যালয় কর্তৃপক্ষ র‍্যোডম্যাপ প্রকাশ করে ৯৯তম সিন্ডিকেট মিটিংয়ে জকসু নীতিমালার চূড়ান্ত খসড়া অনুমোদন দেয়। পরে ২০২৫ সালের ২৭ অক্টোবর রাষ্ট্রপতির অনুমোদনের মাধ্যমে ছাত্রসংসদের নীতিমালা পাশ হয়।

ইতিহাস
১৯৫৪ সালে প্রথম জগন্নাথ কলেজ ছাত্রসংসদ (জকসু) এর নির্বাচন অনুষ্ঠিত হয়। এ নির্বাচনে ভিপি এআর ইউসুফ আর জিএস সালাউদ্দিন আহমেদ নির্বাচিত হন। পরবর্তীতে ১৯৬৯ সাল পর্যন্ত জগন্নাথ কলেজ ছাত্রসংসদের ১০টি কমিটি হয়। স্বাধীনতার পরে ১৯৭২, ১৯৭৯, ১৯৮৬, ১৯৮৭ সালে আরও চারটি ছাত্রসংসদের নির্বাচন অনুষ্ঠিত হয়। সর্বশেষ ১৯৮৭ সালের নির্বাচনে আলমগীর সিকদার লোটন ও জাহাঙ্গীর সিকদার জোটন নামে দুই ভাই ভিপি ও জিএস নির্বাচিত হন।

ঢাকা বিশ্ববিদ্যালয় কেন্দ্রীয় ছাত্র সংসদ নির্বাচন, ২০১৯ আয়োজনকালে জগন্নাথ বিশ্ববিদ্যালয় কেন্দ্রীয় ছাত্র সংসদ নির্বাচন নিয়ে আলোচনা শুরু হয়। তৎকালীন উপাচার্য অধ্যাপক ড. মীজানুর রহমান (শিক্ষাবিদ) বলেন, যেহেতু অনেক বছর আমাদের বিশ্ববিদ্যালয় ও কলেজগুলাতে কোন সংসদ ছিল না। আর নির্বাচনের যে প্রক্রিয়া তা অনেক বিস্তৃত। তাই আমরা দেখতে চাচ্ছি ডাকসু নির্বাচনটা কেমন হয়, কি ধরনের সমস্যা হয়। সবকিছু বুঝে শুনে আমরাও ডাকসুর আদলেই একটা ছাত্রসংসদ নীতিমালা আয়োজন করব।

তিনি আরও বলেন, বর্তমানে জগন্নাথ বিশ্ববিদ্যালয়ের আইনে ছাত্রসংসদের অধ্যাদেশটি যুক্ত নেই। বিভিন্ন বিশ্ববিদ্যালয়ে ছাত্রসংসদ নির্বাচন শুরু হলে, বিশেষ করে ঢাকা বিশ্ববিদ্যালয়ের ডাকসু নির্বাচন হয়ে গেলে, আমরাও একই আদলে গঠনতন্ত্র তৈরি করব। এরপর একাডেমিক কাউন্সিল ও সিন্ডিকেটে এটি পাস করে অনুমোদনের জন্য জাতীয় সংসদে পাঠাব। অন্যদিকে অনুমোদন সাপেক্ষে নির্বাচন আয়োজন করব। আর জগন্নাথ কলেজ থেকে বিশ্ববিদ্যালয়ে রূপান্তরিত হওয়ার সময়ও জগন্নাথ বিশ্ববিদ্যালয় আইন-২০০৫ এ ছাত্রসংসদের অধ্যাদেশযুক্ত হয়নি। ২০০৫ সালে জগন্নাথ কলেজ বিশ্ববিদ্যালয় রূপান্তরিত হওয়ার আগ পর্যন্ত ২০ বছর ধরে কোনো ছাত্রসংসদ নির্বাচন হয়নি।

প্রথম জকসু নির্বাচন

জগন্নাথ বিশ্ববিদ্যালয় কেন্দ্রীয় শিক্ষার্থী সংসদ (জকসু) কেন্দ্রীয় ও হল সংসদ নির্বাচন দীর্ঘ দুই দশক পর ০৬ জানুয়ারি ২০২৬ সালে অনুষ্ঠিত হয়। এই নির্বাচনে ৬৫ শতাংশ ভোট পড়ে। ৭ জানুয়ারী রাতে ৩৯টি কেন্দ্রের ফলাফল একত্রীকরণ শেষে চূড়ান্ত ফল ঘোষণা করেন নির্বাচন কমিশনাররা। এতে ইসলামী ছাত্রশিবির সমর্থিত প্যানেল অদম্য জবিয়ান ঐক্য'' কেন্দ্রীয় সংসদসহ হল সংসদেও নিরঙ্কুশ বিজয় লাভ করে।

 গঠনতন্ত্র 

 উদ্দেশ্য
জকসুর উদ্দেশ্য হিসেবে সংবিধিতে মুক্তিযুদ্ধ, ভাষা আন্দোলনসহ জাতীয় আন্দোলনের চেতনা ধারণ, প্রচার, সাংস্কৃতিক-বুদ্ধিবৃত্তিক চর্চা, নেতৃত্ব বিকাশ ও মুক্তচিন্তার প্রসারের কথা বলা হয়েছে।

 ভিপি, জিএস ও এজিএসগণের তালিকা
 ক্রম  সেশন   সহ সভাপতি 
(ভিপি) ছাত্র সংগঠন  সাধারণ সম্পাদক
(জিএস) ছাত্র সংগঠনসহসাধারণ সম্পাদক
(এজিএস)ছাত্র সংগঠন০১২০২৬মোহাম্মদ রিয়াজুল ইসলাম বাংলাদেশ ইসলামি ছাত্রশিবির আব্দুল আলিম আরিফ বাংলাদেশ ইসলামি ছাত্রশিবিরমাসুদ রানাবাংলাদেশ ইসলামী ছাত্রশিবির 

আরও দেখুন
 জগন্নাথ বিশ্ববিদ্যালয়
 ঢাকা বিশ্ববিদ্যালয়
 ঢাকা বিশ্ববিদ্যালয় কেন্দ্রীয় ছাত্র সংসদ
 টীকা 

 তথ্যসূত্র 

বহিঃসংযোগ

বিষয়শ্রেণী:জগন্নাথ বিশ্ববিদ্যালয়
বিষয়শ্রেণী:বাংলাদেশের বিশ্ববিদ্যালয় কেন্দ্রীয় ছাত্র সংসদ